CELEX: 62012CA0446
Language: hu
Date: 2015-04-16 00:00:00
Title: C-446/12–C-449/12. sz. egyesített ügyek: A Bíróság (negyedik tanács) 2015. április 16-i ítélete (a Raad van State [Hollandia] előzetes döntéshozatal iránti kérelmei) – W. P. Willems kontra Burgemeester van Nuth (C-446/12), H. J. Kooistra kontra Burgemeester van Skarsterlân (C-447/12), M. Roest kontra Burgemeester van Amsterdam (C-448/12), L. J. A. van Luijk kontra Burgemeester van Den Haag (C-449/12) (Előzetes döntéshozatal iránti kérelem — A szabadságon, a biztonságon és a jog érvényesülésén alapuló térség — Biometrikus útlevél — Biometrikus adatok — 2252/2004/EK rendelet — 1. cikk, (3) bekezdés — 4. cikk, (3) bekezdés — Az összegyűjtött adatoknak az útlevelek és úti okmányok kiállításától eltérő célokra történő felhasználása — Biometrikus adatokat tartalmazó adatbázisok létrehozása és felhasználása — Jogi biztosítékok — Az Európai Unió Alapjogi Chartája — 7. és 8. cikk — 95/46/EK irányelv — 6. és 7. cikk — A magánélet tiszteletben tartásához való jog — A személyes adatok védelméhez való jog — Személyazonosító igazolványokra történő alkalmazás)

15.6.2015   
            
            
               HU
            
            
               Az Európai Unió Hivatalos Lapja
            
            
               C 198/2
            
         A Bíróság (negyedik tanács) 2015. április 16-i ítélete (a Raad van State [Hollandia] előzetes döntéshozatal iránti kérelmei) – W. P. Willems kontra Burgemeester van Nuth (C-446/12), H. J. Kooistra kontra Burgemeester van Skarsterlân (C-447/12), M. Roest kontra Burgemeester van Amsterdam (C-448/12), L. J. A. van Luijk kontra Burgemeester van Den Haag (C-449/12)
   (C-446/12–C-449/12. sz. egyesített ügyek) (1)
   
   ((Előzetes döntéshozatal iránti kérelem - A szabadságon, a biztonságon és a jog érvényesülésén alapuló térség - Biometrikus útlevél - Biometrikus adatok - 2252/2004/EK rendelet - 1. cikk, (3) bekezdés - 4. cikk, (3) bekezdés - Az összegyűjtött adatoknak az útlevelek és úti okmányok kiállításától eltérő célokra történő felhasználása - Biometrikus adatokat tartalmazó adatbázisok létrehozása és felhasználása - Jogi biztosítékok - Az Európai Unió Alapjogi Chartája - 7. és 8. cikk - 95/46/EK irányelv - 6. és 7. cikk - A magánélet tiszteletben tartásához való jog - A személyes adatok védelméhez való jog - Személyazonosító igazolványokra történő alkalmazás))
   (2015/C 198/02)
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperesek: W. P. Willems (C-446/12), H. J. Kooistra (C-447/12), M. Roest (C-448/12), L. J. A. van Luijk (C-449/12)
   
      Alperesek: Burgemeester van Nuth (C-446/12), Burgemeester van Skarsterlân (C-447/12), Burgemeester van Amsterdam (C-448/12), Burgemeester van Den Haag (C-449/12)
   
      Rendelkező rész
   
   
               1)
            
            
               A 2009. május 6-i 444/2009/EK európai parlamenti és tanácsi rendelettel módosított, a tagállamok által kiállított útlevelek és úti okmányok biztonsági jellemzőire és biometrikus elemeire vonatkozó előírásokról szóló, 2004. december 13-i 2252/2004/EK tanácsi rendelet 1. cikkének (3) bekezdését úgy kell értelmezni, hogy az említett rendelet nem alkalmazandó a valamely tagállam által, állampolgárai részére kiállított személyazonosító igazolványokra – mint amilyenek a holland személyazonosító igazolványok is –, függetlenül mind azok érvényességi idejétől, mind attól, hogy azok felhasználhatók az ezen államon kívüli utazások során.
            
         
               2)
            
            
               A 444/2009 rendelettel módosított, 2252/2004 rendelet 4. cikkének (3) bekezdését úgy kell értelmezni, hogy az nem kötelezi arra a tagállamokat, hogy biztosítsák jogszabályaikban, hogy az említett rendeletnek megfelelően gyűjtött és tárolt biometrikus adatokat nem fogják az útlevél vagy az úti okmány kiadásától eltérő célokra gyűjteni, kezelni, illetve felhasználni, tekintettel arra, hogy ez az aspektus nem tartozik a szóban forgó rendelet hatálya alá.
            
         
      (1)  HL C 26., 2013.1.26.